Koço Muka

Koço Muka (Himarë, 1895 - Grottaferrata, 21 nëntor 1954) ka qenë xhandar, nëpunës dhe ministër i shtetit shqiptar.

 Biografia 
U lind më 1895 në Himarë. Ndoqi dhe kreu gjimnazin Zosimea në Janinë dhe më pas studjoi në Stamboll për drejtësi në Dar al-Huk. Më 1916 nisi punë si noter në Himarë.

Më tej u bë ushtarak në periudhën 1920-1924 dhe madje rrethkomandant i xhandarmërisë së Gjirokastrës. Pasi mbështeti Lëvizjen e qershorit, me Triumfin e Legalitetit u largua jashtë vendit si emigrant në Itali, Greqi e Austri.

Më 1942 u vesh kuestor në Gjirokastër, duke pasur zëvendësisht edhe zyrën e prefektit. Në gusht të 1943 grindet me gjeneral Criminello-n dhe largohet bashkë me gjithë kuesturën. Më 1944 emërohet ministër Arsimi në qeverinë Mitrovica.

U largua nga Shqipëria me ardhjen në pushtet të komunistëve. Ndërroi jetë në Grottaferrata, Itali më 21 nëntor 1954.

 Referime 

Kategoria:Lindje 1895
Kategoria:Vdekje 1954
Kategoria:Ministra të Arsimit dhe Sportit të Shqipërisë
Kategoria:Njerëz nga Himara
Kategoria:Nxënësit e Shkollës Zosimea